BEQUES DE COL¿LABORACIÓ AMB L'OFICINA DE MOBILITAT-2014- - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/2590)
  + [Valencià](/va/acuerdo/2590)






Selector de idioma

Leer

* [Español](/es/acuerdo/2590)
* [Valencià](/va/acuerdo/2590)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BEQUES DE COL¿LABORACIÓ AMB L'OFICINA DE MOBILITAT-2014-[Butlletí Oficial Universitat d'Alacant](/ca/Publicacion)
=================================================================================================================

Secretaria General

Butlletí Oficial Universitat d'Alacant





BEQUES DE COL¿LABORACIÓ AMB L'OFICINA DE MOBILITAT-2014-

Data d'aprovació
:   18/10/2013

Data de publicació
:   18/10/2013

Òrgan competent
:   Vicerector de Relacions Internacionals

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=2590.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/2590)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/2590)
  + [Compartir acuerdo en 

    X](https://twitter.com/intent/tweet?via=UA_Universidad&text=BEQUES DE COL¿LABORACIÓ AMB L'OFICINA DE MOBILITAT-2014-&url=https://www.boua.ua.es/va/acuerdo/2590)

**Títol:** BEQUES DE COL¿LABORACIÓ AMB L'OFICINA DE MOBILITAT-2014-

**Secció:** CONVOCATÒRIES I CONCURSOS

**Òrgan:** Vicerector de Relacions Internacionals

**Data d'aprovació:** divendres, 18 d'octubre de 2013

BEQUES DE COL·LABORACIÓ AMB L'OFICINA DE MOBILITAT

-2014-

OBJECTIU

Es tracta d'un complement no reglat de formació que té per objecte participar activament en la difusió dels programes de mobilitat de la Universitat d'Alacant en col·laboració amb l'Oficina de Mobilitat.

En concret:

-Donar suport informatiu i assistencial en la recepció dels estudiants internacionals.

-Participar en la difusió dels programes de mobilitat entre els estudiants, en les diferents fires o esdeveniments en els quals l'Oficina de Mobilitat haja de participar.

1.- Requisits

1.1. Ser estudiant de la Universitat d'Alacant i estar matriculat durant el curs 2013/2014 en qualsevol titulació oficial de grau, així com en les antigues titulacions a extingir de Llicenciatura, Arquitectura o Enginyeria que encara tinguen docència en aquest curs acadèmic.

Tindran preferència els  estudis de:

-Publicitat i Relacions Públiques, Turisme, Turisme+ADE, Traducció i Interpretació, Estudis Anglesos i Filologia Anglesa.

1.2. Acreditar un nivell C1 de l'idioma anglés

2.- Nombre de beques convocades

2.1 S'establiran CINC TORNS en la recepció de l'alumnat internacional:

2.1.1 Primer torn: del 20 al 31 de gener de 2014, en horari de matí, a raó d’una o dues conferències diàries per cada becari/a, en funció de les necessitats segons el nombre d'estudiants acollits/as. Es precisaran 3 becaris/es.

2.1.2 Segon Torn: del 20 al 24 de gener de 2014 en horari de matí, acompanyant als grups d'estudiants  internacionals en una  visita guiada a la Universitat d'Alacant, proporcionant-los informació i assessorament sobre  serveis, instal·lacions, etc. Una visita guiada per dia. Es precisarà 1 becari/a.

2.1.3 Tercer torn: de l'1  al 12 de setembre de 2014, en horari de matí, a raó d’una o dues conferències diàries per cada becari/a, en funció de les necessitats segons el nombre d'estudiants acollits. Es precisaran 6 becaris/es.

2.1.4 Quart torn: de l'1  al 12 de setembre de 2014, en horari de matí de 8.30 a 14.30, realitzant tasques de recolçament en la recepció de l'alumnat internacional. Es precisaran 2 becaris/es.

2.1.5 Cinquè Torn: de l'1 al 5 de setembre de 2014, en horari de matí, acompanyant als grups d'estudiants  internacionals en una  visita guiada a la Universitat d'Alacant, proporcionant-los informació i assessorament sobre  serveis, instal·lacions, etc. Una visita guiada per dia. Es precisarà 1 becari/a.

2.2 En la difusió dels programes de mobilitat entre l'alumnat, la disponibilitat estarà subjecta a la successió de fires o esdeveniments en els quals l'Oficina haja de participar.

3.- Dotació

La quantitat que resulte del total de dies en què es preste la col·laboració a raó de:

    41 € bruts per jornada de recepció d'alumnes o jornada informativa

    41 € bruts per conferència informativa o per visita guiada.

A  tenor del que es disposa en l'article 1 del Reial Decret 1493/2011 es tramitarà la inclusió d'aquest personal en el Règim General de la Seguretat Social.

Aquesta beca està subjecta a l'Impost de la Renda de les Persones Físiques.

4.- Termini i Procediment de sol·licitud

4.1. El termini de presentació de sol·licituds de la Universitat d'Alacant és del 21 al 31 d'octubre  de 2013.

4.2. L'alumnat interessat que reunisca els requisits haurà de seguir els  2 passos següents:

4.2.1 Cumplimentació del formulari de sol·licitud:

El formulari de sol·licitud es troba en el Campus Virtual dins de l'apartat Secretaria, subapartat de Mobilitat i finalment seleccionando la pestanya Altres Beques. Una vegada emplenat el formulari s'ha de prémer el botó acceptar i s'obté un número de registre que s'ha de conservar.

Qualsevol problema tècnic durant la inscripció, s'ha de consultar amb l'Oficina de Mobilitat abans  de finalitzar el període d'inscripció.

4.2.2. Lliurament de documentació:

La documentació que corresponga es presentarà a través del Campus Virtual, entrant  en la carpeta Secretaria, subapartat Mobilitat  i seleccionant la pestanya Documentació. S'ha d'escanejar el document i pujar-lo en format PDF.

Els estudiants que resulten proposats per a ser seleccionats, hauran obligatòriament de presentar en l'Oficina de Mobilitat els documents originals per al seu acarament amb la documentació presentada a través del Campus Virtual. Per açò, se'ls avisarà per correu electrònic de la Universitat d'Alacant (tlafe@gvk.zl.cg), indicant-los el termini de presentació dels originals.

Transcorregut el termini sense haver-los presentat s'entendrà que desisteix en el seu dret i la seua sol·licitud quedarà descartada.

Si l'estudiant considera que no ha de presentar aquesta documentació per  obrar ja en poder de la UA, haurà de fer-ho constar mitjançant escrit dirigit a l'Oficina de Mobilitat a través del Registre de la Universitat d'Alacant (Registre General, en l'edifici de Rectorat i Serveis Generals; en els registres auxiliars situats en les secretaries de centre i en la Seu d'Alacant;  mitjançant la instància genèrica disponible en la Seu Electrònica de la Universitat d'Alacant, per aquells/es estudiants/tes que posseïsquen Certificat Digital) o en qualsevol de les formes establides en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (per exemple qualsevol oficina de Correus).

5.- Criteris de selecció dels/les candidats/es

5.1. El gaudi d'aquestes beques serà incompatible amb el gaudi de qualsevol altra beca o treball remunerat durant el període de durada d'aquesta, per la qual cosa en cas de coincidència s'haurà de renunciar a l'altra beca o treball perquè aquesta siga adjudicada.

5.2. Només podran ser considerats aquells mèrits obtinguts o computats fins la data que finalitze el termini de presentació de sol·licituds.

5.3. L'adjudicació de les beques i les posteriors crides es resoldran d'acord amb la valoració dels mèrits acreditats pels candidats atenent al barem que es detalla a continuació.

5.3.1 Preferència estudis:

Es valorarà amb un punt addicional els estudiants matriculats en els següents estudis:

Publicitat i Relacions Públiques, Turisme, Turisme+ADE, Traducció i Interpretació, Estudis Anglesos i Filologia Anglesa.

5.3.2.- Expedient:

Es calcularà la nota mitjana de l'expedient de cada estudiant d'acord amb els criteris que pots consultar en el següent enllaç:

<http://sri.ua.es/va/movilidad/documentos/erasmus/becarioscolaboracion/2014/calcul-nota-mitjana.pdf>

5.3.3.- Competència de l'Idioma Inglés:

Els documents que es valoraran són exclusivament els continguts en les Instruccions per a l'acreditació de competències en un idioma estranger, publicades en el BOUA de 31 de maig de 2013, tenint en compte el següent:

Només es valoraran els nivells d'anglès C1 i C2 :

    Nivell C1.......................1 punt

    Nivell C2.......................2 punts

(Es justificarà documentalment el nivell d'idioma)

5.3.4.- Haver sigut estudiant d'intercanvi internacional en programes promoguts per l'Oficina  de Mobilitat: 2 punts

5.3.5.- Pertànyer a una Associació d'Alumnes Internacional:

    Ser membre d'AEGEE.....................1 punt

    Ser membre d'ESN..........................1 punt

    Una altra associació........................0,5 punts

(Es justificarà documentalment)

5.3.6.- Haver col·laborat com a voluntari/a específic/a amb l'Oficina de Mobilitat en tasques tals com a fires, reunions orientatives, etc. : S'atorgarà 0,5 punts.

5.3.7.- Necessitat econòmica:

Els sol·licitants que hagen obtingut beca d'estudis (MEC, Generalitat o exempció de taxes de la Universitat) el curs anterior 12/13: S'atorgarà 1 punt.

(Es justificarà amb el document acreditatiu de la seua condició de becari)

5.3.8.- Haver sigut becari/a de col·laboració amb l'Oficina de Mobilitat en campanya/es anterior/s. S'atorgarà 1 punt.

5.4. No podran ser seleccionats de nou aquells estudiants que hagen participat en 3 edicions anteriors.

5.6  Els/les aspirants autoritzen a la Universitat d'Alacant a recaptar les dades necessàries per a complir la finalitat de la present convocatòria.

6.- Adjudicació de les Beques i Acceptació de les mateixes

6.1. Aplicant els criteris de selecció establits en els apartats anteriors, es publicará en la pàgina web de Mobilitat la relació de candidats que han obtingut beca.

Atenent al principi de transparència arreplegat en l'article 3 apartat 5 de la Llei 30/1992, de 26 de novembre, de règim jurídic de les Administracions Públiques i del Procediment Administratiu Comú, l'Oficina de Mobilitat farà públic el desglossament del barem pel qual s'assignen les places als/les aspirants.

6.2 La proposta de nomenament dels  becaris/es que participen en  la recepció d'estudiants internacionals, es realitzarà indicant el torn per al qual ha sigut seleccionat/da.

Així mateix es publicarà una llista d'aquells becaris que sí compleixen els requisits però no han sigut seleccionats, ordenada per rigorós ordre de puntuació.

6.3 Aquesta llista formarà la reserva per a atendre futures necessitats, produïdes tant per renúncies de becaris/es seleccionats/des per a la recepció d'estudiants, com per a participar en diferents fires o esdeveniments en els quals participe l'Oficina de Mobilitat.

7.- Marc Legal i Pressupostari

La dotació per aquesta convocatòria es troba consignada en el Capítol corresponent de crèdits del pressupost del Secretariat de Mobilitat. El pagament d'aquesta dotació està supeditat a la disponibilitat de liquiditat de la UA.

La subvenció assignada a cada ajuda s'ajustarà al que es disposa en la Llei 38/2003 de 17 de novembre, General de Subvencions, a les regulacions, requisits i termes establits per les normes de funcionament intern de la UA i al que aquesta convocatòria estableix.

8.- Anul·lació, Renúncia i Penalització

Seran causa d'anul·lació de la beca:

· La pèrdua de la condició o requisit per a l'obtenció d'aquesta beca.

· La falta de veracitat de la documentació establida com a requisit per a la beca.

· L'incompliment d'alguna de les obligacions del becari/a.

· La renúncia o abandó del programa.

L'anul·lació de la beca suposarà la pèrdua de tots els drets inherents a la mateixa.

La renúncia s'ha de notificar per escrit al Negociat de Mobilitat d'Estudiants, a través de qualsevol Registre de la Universitat d'Alacant.

9.- Obligacions del/l'Estudiant

Els becaris que resulten seleccionats hauran de realitzar un curset obligatori. Qui no assistisca al curset de formació perdrà el dret com a becari/a. El curs es realitzarà els següents dies (subjecte a possibles modificacions, que s'avisaria al correu electrònic de la UA amb la deguda antelació):

Per als del primer i segon torn, el dia 18 de gener de 2014.

Per als del tercer, quart i cinquè torn, el 29 d'agost de 2014.

Per als/les becaris/es que participen en les fires o esdeveniments, se'ls indicarà al correu electrònic de la UA, les dates de participació i el curset que hagen de realitzar

10.- Recursos:

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós-administratiu davant la Sala contenciosa administrativa del Tribunal Superior de Justícia de la Comunitat Valenciana en el termini de dos mesos comptats a partir de l'endemà de publicar-se, de conformitat amb l'establit en l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, 22 de la Llei Orgànica 11/1983, de 25 d'agost, de Reforma Universitària i 46 de la Llei 29/1998, de 13 de juliol, Reguladora de la Jurisdicció Contenciós-Administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant el Rector, de conformitat amb el que es disposa en l'article 116 de la Llei 30/1992, redactat conforme a la Llei 4/1999, de 13 de gener. Tot això sense perjudici que s'utilitze qualsevol altra via que es considere oportuna.

Alacant, 18 d'octubre 2013

El Vicerector de Relacions Internacionals

JUAN LLOPIS TAVERNER

Annex I. Projecte Formatiu

La formació que rebran els becaris i les becàries per atenció a usuaris nacionals i internacionals és eminentment pràctica. Realitzaran tasques que es corresponen amb les quals hauran de realitzar en l'exercici de la seua professió, preferentment en les àrees relacionades en l'apartat 1.

El valor d'aquesta formació resideix que treballaran en un entorn real, amb un gran nombre d'usuaris i usuàries. Rebran sessions formatives sobre cadascun dels aspectes que s'enumeren i sempre comptaran amb la supervisió i suport de personal tècnic especialista de la Universitat d'Alacant.

En concret, les becàries i els becaris rebran formació en les següents àrees:

-          Suport infomativo i assistencial en la recepció dels estudiants internacionals.

-          Difusió dels programes de mobilitat tant nacional com internacional entre els estudiants.

-          Participació en esdeveniments organitzats per la Unitat de Mobilitat, com a fires, actes de recepció d'estudiants, actes protocol·laris relacionats amb mobilitat, etc.

-          Assistència tècnica als estudiants tant nacionals com internacionals sobre totes les gestions relacionades amb programes de mobilitat.





[Carretera Sant Vicent del Raspeig s/n  
03712 Sant Vicent del Raspeig - Alacant  
 Tel. 23 733 3765 - Fax 95 398 2999](https://www.google.es/maps/@47.172829,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12901&trk=tyah&trkInfo=tarId%5B9383633418091%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)